Illum, il-Kunsill ħatar lis-Sa Thérèse Blanchet bħala Direttur Ġenerali responsabbli mis-servizz legali tal-Kunsill. Hija ser isservi bħala l-konsulent legali tal-Kunsill Ewropew u tal-Kunsill. Ser tibda l-kariga l-ġdida tagħha fl-1 ta' Lulju 2019. Is-Sa Blanchet, ċittadina Franċiża, ilha taħdem fis-segretarjat ġenerali tal-Kunsill mill-1995. Bħalissa hija Direttur fis-servizz legali responsabbli minn kwistjonijiet tal-Ġustizzja u Affarijiet Interni. Is-servizz legali jassisti lill-Kunsill Ewropew, lill-Kunsill u lill-korpi preparatorji tiegħu fl-iżgurar tal-legalità u tal-kwalità tal-abbozzar ta' atti. F'kooperazzjoni ma' dipartimenti oħra, jikkontribwixxi biex jiġu identifikati soluzzjonijiet legalment korretti u politikament aċċettabbli. Għal dak il-għan, huwa jagħti opinjonijiet b'imparzjalità totali – bil-fomm jew bil-miktub, fuq talba tal-Kunsill jew fuq inizjattiva proprja – dwar kwalunkwe kwistjoni ta' natura legali. Is-servizz legali jirrappreżenta wkoll lill-Kunsill Ewropew u lill-Kunsill fi proċedimenti quddiem il-qrati tal-Unjoni. Is-Sa Blanchet ser tissostitwixxi lis-Sur Hubert Legal, li ilu Direttur Ġenerali tas-servizz legali mill-2011 u issa ser jirtira. Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa